**Удружење ликовних уметника Србије расписује конкурс за**

**ЈЕСЕЊУ ИЗЛОЖБУ 2017. ГОДИНЕ**

Отварање изложбе је заказано за 30. новембар 2017. године у Уметничком павиљону „Цвијета Зузорић“, Београд, Мали Калемегдан 1. Конкурс је отворен само за чланове УЛУС-а. Уметници задржавају потпуну слободу избора технике.

Уметници који конкуришу за Јесењу изложбу подносе до три рада галеријског формата насталих у последње две године.

Радови треба да буду у потпуности опремљени за излагање. Цртежи и графике се предају неопремљени уколико су листови димензија до 70x100цм.

Скулптуре које се предају треба да буду у трајном материјалу.

Сви чланови УЛУС-а који конкуришу за Јесењу изложбу и подлежу жирирању као и чланови који излажу по позиву морају да испуне Статутом предвиђене обавезе према УЛУС-у.

Учесници на конкурсу плаћају котизацију:

* самостални уметници 1.000,00 динара
* уметници у радном односу 1.500,00 динара

Пријаве на конкурс, уз пратећу документацију, подносе се на формуларима који се могу добити од организатора, електронском поштом или преузети са сајта: www.ulus.rs

Радови и пријавни формулар достављају се: 19. 20. и 21. октобра од 10 до 16 часова, лично, путем поште на адресу: УЛУС, 11000 Београд, Мали Калемегдан 1 - Јесења изложба 2017. или електронским путем на мејл: jesenjaizlozba17@gmail.com. Приликом подношења радова обавезно је доставити на ЦД-у фотографије радова са којима се аплицира на конкурс (2000px краћа страна и 300 dpi резолуција, CMYK колор режим).

Селекцију радова извршиће Уметнички савет УЛУС-а.

Резултати конкурса ће бити објављени 30. октобра 2017. на сајту УЛУС-а или се могу добити на телефон 011/26 21 585.

Изложба ће бити одржана од 30. новембра до 18. децембра 2017.

Сви детаљи конкурса дефинисани су Правилником и пословником ЈЕСЕЊЕ ИЗЛОЖБЕ УЛУС-А 2017.

Председник УО

Проф. Мирослав Лазовић